RESOLUCIÓN do 18 de decembro de 2013 pola que se conceden as subvencións para fomentar a cooperación público-privada a través de proxectos de investigación e desenvolvemento, reguladas na Resolución do 3 de setembro de 2013 pola que se establecen as bases reguladoras para a concesión, en réxime de concorrencia competitiva, das axudas do programa Conecta peme para fomentar a cooperación público-privada a través de proxectos de investigación e desenvolvemento en cooperación entre pemes en áreas estratéxicas para a Comunidade Autónoma de Galicia, cofinanciadas polo Fondo Europeo de Desenvolvemento Rexional (Feder) no marco do programa operativo Feder Galicia 2007-2013, e se procede á súa convocatoria para o ano 2013 (código de procedemento IN852A).
Axencia Galega de Innovación — III. Outras disposicións — 20/12/2013

A Resolución do 3 de setembro de 2013 (
Diario Oficial de Galicia
núm. 169, do 5 de setembro) establece as bases reguladoras para a concesión, en réxime de concorrencia competitiva, das axudas do programa Conecta peme para fomentar a cooperación público-privada a través de proxectos de investigación e desenvolvemento en cooperación entre pemes en áreas estratéxicas para a Comunidade Autónoma de Galicia, e procede á súa convocatoria para o ano 2013.
No artigo 4 e 5 da mencionada resolución de convocatoria determinábanse os requisitos que deberían cumprir, respectivamente, os proxectos e as entidades beneficiarias para optaren á concesión das subvencións para investigación e desenvolvemento.
A comisión de valoración establecida no artigo 20 da antedita resolución de convocatoria, na súa reunión do día 16 de decembro de 2013, acordou propoñer a relación de empresas beneficiarias da axuda clasificadas por orde decrecente da puntuación total obtida e ata o esgotamento do crédito correspondente ao procedemento IN852A.
Na súa virtude, e atendendo á proposta elaborada pola comisión de valoración establecida no artigo 20 da Resolución do 3 de setembro de 2013 (
Diario Oficial de Galicia
núm. 169, do 5 de setembro), a Axencia Galega de Innovación
Primeiro
a) Conceder as subvencións coa intensidade de axudas prevista no artigo 8 da resolución de convocatoria a todas as empresas seleccionadas que figuran no anexo I desta resolución, por orde decrecente de puntuación e ata o esgotamento do crédito correspondente ao procedemento IN852A, tal como se establece no artigo 8 da convocatoria, e de acordo co establecido na comisión de valoración prevista no artigo 20 da convocatoria, que tivo lugar o 16 de decembro de 2013.
b) Deixar como non subvencionadas as restantes solicitudes admitidas a trámite, por esgotamento do crédito correspondente ao procedemento IN852A, que se recollen no anexo II desta resolución.
c) Declarar excluídas as solicitudes que se recollen no anexo III desta resolución.
d) Aceptar a renuncia e declarar a desistencia das solicitudes que se recollen no anexo IV.
e) Non admitir a trámite as solicitudes que se recollen no anexo V desta resolución.
Segundo
Todas as solicitudes cuxo financiamento se resolve, cumpren os requisitos establecidos nas correspondentes bases da convocatoria. A concesión das axudas está supeditada á aprobación da presente orde por parte da Comisión Europea. Por estar suxeito este réxime de axudas ao Regulamento (CE) núm. 800/2008.
Terceiro
Todas as entidades que se propoñen para seren subvencionadas están ao día nas súas obrigas coa Axencia Estatal da Administración Tributaria, coa Tesouraría Xeral da Seguridade Social e non teñen pendente de pagamento ningunha outra débeda, por ningún concepto, coa Administración da Comunidade Autónoma de Galicia.
Cuarto
Todas as entidades que se propoñen para seren subvencionadas asinaron a declaración responsable da obtención doutras subvencións, axudas, ingresos ou recursos que financien as actividades subvencionadas, así como a declaración de estaren ao día nos pagamentos de obrigas por reintegros de subvencións.
Quinto
As subvencións concedidas imputaranse á aplicación orzamentaria 08.A3.561A.770.0, na cal existe crédito adecuado e suficiente nos orzamentos da Comunidade Autónoma de Galicia para o ano 2013.
Sexto.
Incompatibilidade
As axudas previstas nesta resolución serán incompatibles coa percepción de calquera outra subvención ou axuda para a mesma finalidade ou os mesmos custos procedentes de calquera Administración ou ente público ou privado, nacional ou internacional.
Sétimo
Para os efectos de facilitar a xestión do orzamento adxudicado, poderase solicitar unha redistribución das anualidades concedidas. Esta redistribución deberá ser no sentido de diminuír a anualidade 2013 ata un máximo do 25 % do custo concedido para esta anualidade, aumentando proporcionalmente o resto das anualidades orzamentadas.
Oitavo
Contra esta resolución poderán os interesados interpoñer recurso de alzada ante o presidente da Axencia Galega de Innovación no prazo dun mes desde o día seguinte ao da publicación da mesma no
Diario Oficial de Galicia
, de acordo co disposto nos artigos 114 e 115 da Lei 30/1992, de réxime xurídico das administracións públicas e do procedemento administrativo común
.
Santiago de Compostela, 18 de decembro de 2013